open-index/open-wikipedia-markdown huggingface dataset:
Per Erling Olsen

**Per Erling Olsen** () er ein norsk tidlegare friidrettsutøvar som representerte osloklubben Vidar. Han vart noregsmeister i spydkast i alle meisterskapane frå 1980 til 1984. I 1982 vart han tildelt kongepokalen etter eit vinnarkast på 84,30 meter. I VM i friidrett 1983 kom han på femteplassen i spydkast-tevlinga. Den personlege rekorden med den gamle spydtypen var på 90,30 meter, sett i 1983. Han er busett i Asker.

## Aktiv
Olsen var nær ved å passere 80-meteren i 1979, men stoppa på 79,98 m. I OL-sesongen 1980 fekk han sitt gjennombrot, toppen nådde han den 4. juli i Bodø. Han vart då norsk meister etter å ha kasta spydet 86,36 meter. Berre Terje Pedersen av norske spydkastarar hadde nokon gong kasta lengre. Men sidan Noreg boikotta dei olympiske leikane i Moskva fekk han ikkje målt styrke mot dei beste internasjonale spydkastarane.

Også dei neste fire åra vart Olsen norsk meister i spydkast. I 1982 vart han elles tildelt kongepokalen for vinnarkastet på 84,30 meter. Same sesongen deltok han i sin fyrste store internasjonale meisterskap; EM i friidrett 1982. Etter 82,30 m i kvalifiseringa skuffa han med 79,18 m i finalen og vart nummer ti, plassen bak landsmannen Reidar Lorentzen. Den 19. januar opna han 1983-sesongen ved å vinne eit internasjonalt stemne i Wellington i New Zealand med fine 86,38 m. I juni månåd forbetra han den personlege rekorden to gongar. Fyrst auka han til 89,68 m i Øvre Årdal den 11. juni. 17 dagar seinare, den 28. juni på Bislett i Oslo, gjorde Olsen sitt livs beste kast med den gamle spydtypen. Spydet landa då på 90,30 m, likevel vart han berre andremann, Tom Petranoff frå USA nådde 90,60 m. Under VM i friidrett 1983 i Helsinki kasta Olsen 83,54 m i finalen og vart nummer fem. Året etter vart han niandemann i dei olympiske leikane i Los Angeles.

Frå 1985-sesongen var Olsen plaga med skadar og fekk ikkje opp dei same, store lengdene som før. Etter 1987-sesongen avslutta han satsinga som aktiv spydkastar. Seinare var han trenar for mellom andre Trine Hattestad og Pål Arne Fagernes.

### Medaljar i norske meisterskap
*1980 i Bodø: Gull – 86,36 m, framom Terje Thorslund (82,54 m)
*1981 i Haugesund: Gull – 78,52 m, framom Reidar Lorentzen (78,08 m)
*1982 i Porsgrunn: Gull – 84,30 m, framom Reidar Lorentzen (75,74 m)
*1983 i Trondheim: Gull – 82,94 m, framom Reidar Lorentzen (71,70 m)
*1984 i Øvre Årdal: Gull – 84,76 m, framom Øystein Slettevold (78,76 m)
*1985 i Bærum: Sølv – 77,50 m, bakom Narve Hoff (83,54 m)
*1987 i Nesbyen: Bronse – 72,16 m

### Plasseringar i internasjonal meisterskap
*EM 1982 i Aten: Nr 10 – 79,18 m
*VM 1983 i Helsingfors: Nr 5 – 83,54 m
*OL 1984 i Los Angeles: Nr 9 – 78,98 m

## Kjelder
*friidrett.no
**Sportsboken*, aktuelle årgangar
Biotitt

**Biotitt** er eit mineral av typen mørk glimmer som inneheld kalium, magnesium og jern. Ved forvitring av små biotittkorn blir fargen gyllen, og mineralet blir av ukunnige av og til forveksla med gull.

Mineralet har den kjemiske formelen K(Mg, Fe)3AlSi3O10(F, OH)2.

## Kjelder

## Bakgrunnsstoff
Plagioklas

**Plagioklas** er ei fellesnemning for blandingsrekka mellom albitt og anortitt (kalknatronfeltspat), og er ei triklin feltspat-gruppe som utgjer ein viktig bestanddel av ei rekkje bergartar. Bergarten anortositt består nesten utelukkande (<90%) av anortitt-rik feltspat.

Plagioklasar kan som oftast skiljast frå alkalifeltspat ved ei karakteristisk tvillingstriping på spalteflatene. Dei utgjer ein blandkrystallserie mellom dei to endeledda albitt (natronfeltspat), NaAlSi3O8) og anortitt (kalkfeltspat, CaAl2Si2O8). Serien vart tidlegare delt inn etter innhaldet av albitt/anortitt i seks ledd: albitt, oligoklas, andesin, labradoritt, bytownitt og anortitt. Ved høg temperatur er det er det fullt mogeleg å blande mellom dei to endeledda, men ved lågare temperatur kan det skje ei avblanding i to fasar.

Kalsiumrik plagioklas vert kalla basisk plagioklas. 

## Kjelder

## Bakgrunnsstoff
Thulitt

**Thulitt** er ein raudrosa, manganhaldig variant av mineralet zoisitt, først skildra frå Sauland i Telemark i 1823. Mineralet er særleg kjent frå Leksvik i Trøndelag; det opptrer saman med raud manganhaldig epidot i kvartsitt frå Lom. Det blir brukt som smykkestein og til prydgjenstandar og blir av mange kalla Noregs nasjonalstein.

## Kjelder
Gran (fleirtyding)

**Gran** kan visa til:

* gran &ndash; ein tresort i furufamilien
* Gran kommune &ndash; ein kommune i Oppland
** Gran/Ringstad &ndash; ein tettstad i Gran kommune
* granslekta &ndash; ei slekt innan furufamilien
* grann &ndash; ei gammal vekteining
* Esztergom &ndash; ein ungarsk by som heiter Gran på tysk
Keipane

** Keipane** er eit fjell som ligg på sørsida av Geirangerfjorden i Stranda kommune i Møre og Romsdal. 

Ein når øvste ryggen på fjellet greit ved å starte frå Homlong nede ved fjorden og kome opp på vestsida. Sjølve toppunktet krev klyving i eit bratt og smalt parti. Også frå aust kan fjellet nåast.
Raudlauk

**Raudlauk** er ein variant av vanleg lauk (*Allium cepa*) som er kjenneteikna av raudleg eller lilla skal og laukringar. Raudlauk er mildare på smak enn vanleg gul eller kvit lauk. Han kan derfor lettare nyttast rå, til dømes i salatretter eller som tilbehøyr til mat.

## Bakgrunnsstoff

## Kjelder

*Rødløk  – Opplysningskontoret for frukt og grønt.
Haldeplass

**Haldeplass** er ein stad der det er lagt til rette for at vogner i rutegåande eller annan kollektiv persontransport kan stogge for å take med og sleppe av passasjerar. Døme på haldeplassar er stoppestader for jarnbanetog, rutebuss, T-bane, trikk, drosje og liknande.

På haldeplassane for tog og tunnelbane (T-bane), og i somme høve for trikk og rutebuss, er det ein perrong (plattform) som gjer av- og påstiginga lettare. På mykje nytta haldeplassar er òg ofte sett opp eit leskur eller eit venterom, og dessutan billettautomatar på sine stader. Haldeplassane for rutebuss er ofte berre markert med eit trafikkskilt attmed vegbana eller i ei busslomme (eit areal attmed vegbana som bussar kan stogge på for ikkje å hindre trafikken på vegen), og for trikk markert på liknande vis med eit skilt på fortauet attmed skjenegangen.
18. serierunde i Tippeligaen 2013

**18. serierunde i Tippeligaen 2013** vart gjennomført med tre kampar laurdag 3. august og fem kampar søndag 4. august. 



## Fakta

## Kjelder
* fotball.no
17. serierunde i Tippeligaen 2013

**17. serierunde i Tippeligaen 2013** vart gjennomført med to kampar laurdag 27. juli, fem kampar søndag 28. juli og ein kamp måndag 29. juli. 



## Fakta

## Kjelder
* fotball.no
19. serierunde i Tippeligaen 2013

**19. serierunde i Tippeligaen 2013** vart gjennomført med ein kamp fredag 9. august, to kampar laurdag 10. august og fem kampar søndag 11. august. 



## Fakta

## Kjelder
* fotball.no
Elefantkvitlauk

**Elefantkvitlauk** (*Allium ampeloprasum var. ampeloprasum*) eller *jumbokvitlauk* er ein dyrka variant av villpurre som minner meir om kvitlauk enn om slektningen purre. Lauken veg mellom 300 og 500 gram. Han formeirer seg gjerne gjennom laukdeling, og former ofte store fedd som kvitlauk.

Planten kan oppnå ei høgt på opptil 2 meter. Blomane er kvite, mørkeraude eller ein mellomfarge. Som regel utviklar plantane sjeldan topplauk då dei sjeldan set frø.

Elefantkvitlauk har ein mildare kvitlaukssmak enn vanleg kvitlauk. Elefantkvitlauk kan mellom anna brukast til salat, på smørbrød og i steikte skiver. Elles kan han brukast som ingtediens i ei rekkje rettar på same måte som kvitlauk.

## Biletdøme

Ajos chilotes y ajo blanco.JPG|Fedd av elefantkvitlauk (venstre) og vanleg kvitlauk.
Elephant Garlic (Allium ampeloprasum).jpg|Start på blomstring av elefantkvitklauk.



## Kjelder

*Elefanthvitløk 
*ELEPHANT  GARLIC   (Allium ampeloprasum), www.growyourown.info
* Mindre brukte arter av spiselig løk , skogoglandskap.no

## Bakgrunnsstoff

*Dyrking av elefantkvitlauk (engelsk) ved www.growyourown.info
----
Fiasco

**Fiasco** (italiensk for 'flaske', fleirtal *fiaschi*) er ein korghaldar tradisjonelt brukt rundt nokre italienske vinflasker. Haldaren kunne verna flaskene mot støytar under transport, letta bering og hjelpa runde glasblåste flasker med å stå. I dag er flaskene brukt for visse vinar omfatta av opphavskontroll (Denominazione di origine controllata). Fiascoar blir typisk laga av bast eller halm.

## Historie

Giovanni Boccaccio nemnde fiasco i Dekameronen kring 1350, som ein haldar for raudvin. Dei finst også avbilda i verk av Sandro Botticelli (*Banchetto per Nastagio degli Onesti*) og Domenico Ghirlandaio (*Buonomini di San Martino* og *Fødselen til Johannes døyparen*).

Frå same tid finst dokument som nemner yrket *fiascaio* ('fiascomakar'). Flasker på denne tida var store, med storleikar som *quarto* (5,7 liter), *mezzo quarto* (2,28 liter) og *metadella* (1,4 liter). Eit dekret frå 1574 fastsette stoleiken på *mezzo quarto*-flaska og grunnla eit byrå som sjekka storleiken på fiascoen, som blei merkt med eit blysigill om han var godkjend. Fusk der ein brukte sigillen om att førte til ei ny ordning frå 1618 der merkinga blei sett på sjølve glasflaska, og i 1621 kom eit nytt dekret som sa at flaskeopningen skulle forseglast med smelta bly. Som følgje av dette blei bastdekket gjort kortare og utelate frå flaskehalsen og øvre delen av flaska, ei utforming fiascoen har halde på sidan.

Først på 1900-talet sysselsette fiascotilverkinga kring 1&nbsp;000 glasblåsarar og 30&nbsp;000 bastvevarar. Ein organisasjon for tilverkarane blei grunnlagd 1933 i Empoli. På 1950-talet byrja tilverkinga av både flasker og korger å automatiserast. Samstundes spreidde bruken seg av flasker i Bordeaux-stil (*bordolese*). I 1965 kom ein lov som fastsette at fiasco skulle brukast for visse tradisjonelle vinar, og emballasjen blei redda frå å forsvinna. Særleg chiantivin er kjend for å seljast i fiascoflaske.

## Eigenskaper
Fiasco blir i dag hovudsakleg laga av bast frå dunkjevle, på italienska kalla *sala* eller *salicchio*. Siva blir tørka i sola og bleika med svovel. Flettinga kan vera vassrett eller loddrett. Vanlegvis har ein brukt loddrette strå til lokal bruk og vassrette strå og ei meir solid utforming for eksportflasker. I desse vassrette fiascokorgene har ein ofte også teke med eit grønt og eit raudt band som saman med dei kvitlege stråa dannar dei italienske nasjonalfargane.

Botnen er ein runding laga av stråbitar. Fiascoen kan også ha handtak av tvinna fibrar.

## Fiasko
«Fiasko» med tydinga 'totalt mislykka' heng på eit vis saman med korgene. Den første kjende bruken er frå Italia tidleg på 1800-talet, då det blei brukt om ei teateroppsetting som ikkje drog publikum. Ei vanleg tolking av den overførte tydinga er at omgrepet oppstod når nokon prøvde å blåsa ei fin flaske men berre lukkast med å få til noko halvflaskeaktig, ein fiasco.

## Kjelder


**Denne artikkelen bygger på «[[:en:Fiasco (bottle)|Fiasco (bottle)]]» frå , og «[[:sv:|Fiasco]]» frå  den 13. august 2013.*  
 
*
*Fiasco (2012, 15. mars), *Store norske leksikon*. Henta 13. august 2013.

## Bakgrunnsstoff
Slipp

Ein **slipp** eller **opphalingsbedding** er eit forseggjort opptrekk for båtar og skip. Slippen gjer det mogeleg å trekkje fartøyet frå flytande posisjon og opp på tørt land. Mange slippar endar opp i ein stor verkstadshall.

Slippen består av ein dramekanisme, ei vogn som er utstyrt med støttestag (vogge) for å halde båten loddrett, og ein skinnegang på eit skråplan ned i og under vatnet til han er djupt nok nede til at båten blir liggande riktig medan han blir trekt opp. **Bedding** er sjølve underlaget eit skipsskrog står på medan det blir bygd eller reparert. Beddingen er knytt til slippen slik at fartøyet kan sjøsetjast. Normalt vert fartøyet sjøsett med akterenden først, men i tronge elvar og liknande kan sjøsetjinga gjerast på tvers, med beddingen parallelt til vasskanten. Ein beddingkran er ein heisekran som ligg langs beddingen for montering av delane på skipsskroget. 

Slippen er ein del av det naudsynte utstyret for skipsverft, der ein anten ville ha tilgang til botnen av båten for rusthandsaming eller andre arbeid, men òg for å kunne arbeide under tak. Dei største fartøya som seglar i dag, kan ikkje slippsettjast, men må i dokk.

Småbåtar i område med stor tidvasskilnad løyser problemet ved å legge båten over ein sandbanke ved flo sjø. Når der er fjøre, ligg båten fleire meter over havflata og ein har fleire timar på seg før båten flyt att. 

## Kjelder

**Denne artikkelen bygger på «[[:nb:Slipp|Slipp]]» frå ,  den 13. august 2013.*  
 
*Bedding. (2013, 17. juni). I Store norske leksikon. Henta 14. august 2013 frå http://snl.no/bedding.
Sjøsetjing

**Sjøsetjing** eller **stabelavgang** finn stad når eit skip etter det er bygd glir frå beddingen og ut i vatnet. Sjøsetjinga vert gjerne gjort i samband med ein festleg seremoni, sidan skipet ofte vert døypt i same høve. 

Historisk vart skip bygd på ein stad der det fann seg ein bedding. Denne var ofte i friluft, men kunne òg vere under tak i strandkanten. Kjølen vart lagt i ei renne som skrådde mot og ned i sjøen, og skroget vart bygt og utstyrt så langt det let seg gjere før det skulle ut i vannet. Renna vart då smurt med grønsåpe eller anna glatt materiale.

Dagen for stabelavgangen vart skroget utstyrt med flagg og liknande pynt, der kunne vere musikk og i det heile vart nabolaget feststemt før der kanskje vart halde ein tale eller to. Så kom tida for å kappe festet. Skroget var forsvarlig festa med lange trosser for at det ikke skulle reke for langt. Oftast gjekk det greit, og skroget kom seg vel ut og flaut som det skulle utan større lekkasjar. Ein sjeldan gang kunne det gå riktig ille, og overtunge skrog kunne kapseise. Seremonien kunne fortsette med dåp av det nye skipet.

I dag blir mange av dei største skipsskroga bygde i seksjonar som etterkvart blir samlet og sett saman på ein stad. Store skrog kan òg bli sjøsett med breisida til. Stabelavgangen blir dermed ein affære som gjerne kan sløyfast, mens skipet blir døypt når det er driftsklart for reiaren. 

## Sjå òg
*Skipsdåp
*Jomfrutur

## Kjelder

*«Sjøsetting» (17. juni 2013), *Store norske leksikon*. Fri artikkel henta 28. juli 2014.
**Denne artikkelen bygger på «[[:nb:Stabelavløpning|Stabelavløpning]]» frå ,  den 13. august 2013.*
Tørrdokk

Ein **tørrdokk** er ein dokk i form av eit basseng greve ut på land, der skip vert tekne inn for reparasjon og botnsmøring. Dokken er fylt med vatn, slik at skipet kan buskerast inn frå sjøen. Innløpet blir lukka med ein vasstett dokkport og vatnet vert så pumpa ut, slik at skipet vert ståande tørt. Når arbeidet på skipet er gjort, vert dokken fylt med vatn att, og skipet kan sigle ut. 

## Sjå òg
*Sluse
*Kjølhaling

## Kjelder

*
Bastfiber

**Bast** eller **bastfiber** er ein type plantefiber vunne ut frå visse ytre delar av stammar og stenglar frå ulike plantar. Det kan brukast til å laga tekstilar, tau, korger og anna flettverk.

Ein kan mellom anna vinna ut bast frå lin, lind, nesle, rafiapalme (*[[Raphia farinifera]]*) og ramie (*[[Boehmeria nivea]]*),
Ådland kyrkje

**Ådland kyrkje** er ei kyrkje frå 1851 i Samnanger kommune i Vestland fylke i Noreg. Kyrkja ligg på Ådland (Årland), og vert også kalla «Ådlandskyrkja» eller «kyrkja på Ådland». Ho er også kjend som «Samnanger kyrkje».

Byggverket er i tømmer og har ca. 300 plassar. Bygget har basilikapreg der dei avkutta hjørna på sideskipa også gir bygget eit åttekanta grunnplan. Hjørna vart truleg avkutta for å sleppa å skøyta tømmerstokkane på lengda. Den førre kyrkja på staden vart oppført i 1652 og var også i tømmer. Kyrkja vart formgitt av presten Andreas Grønning som ikkje var faglært arkitekt. Bygget har preg av nygotiske detaljar.

Noverende bygg fekk sakristi som tilbygg til koret i 1909. Tømmeret kviler på ein låg mur av gråstein. Over gesimshøgde på sideskipa er konstruksjonen av reisverk. Midtskipsveggane vert støtta av seks pilarar. Taket på midtskipet er av sperrer med hanebjelkar; under dette er ein tønnekvelva himling av bord. Hovudinngangen er gjennom tårnfoten i vest. Kyrkjerommet vart ominnreidd av arkitekt Ole Landmark til 100-årsjubileet; det fekk då nye benkar medan benkedørene vart brukt om att. Dei seks måla vindaugsglasa er datert 1614 og blant dei eldste i Noreg. Ei altertavle, datert 1743, frå førre kyrkje heng i kyrkja. Ein rund døypefont i kleberstein, utforma av arkitekt Landmark, står i kyrkja. Det første orgelet vart montert i 1919, og det kom nytt orgel i 1983. Kyrkja har også ein trekross frå 1200-talet.

## Tidlegare kyrkjer
Presten i Samnanger er nemnd i Bergens kalvskinn. Lidén trur det var ei stavkyrkje der i mellomalderen. I noverande kyrkje er det glasruter merkte med årstalet 1614, noko som kan tyda på at stavkyrkja då fekk vindauge. Kyrkja har eit antemensale (på museum i Bergen) og eit krusifiks frå mellomalderen. Kyrkja frå 1652 vart oppført av tømmer som bygdefolket skaffa, til andre utlegg ga prestane tilskot. Bygget var på det lengste 29 alen (ca. 18 m), der koret med 11 alen (ca. 7 m) var litt smalare enn skipet, som var 13 alen (ca. 8 m) breitt.

## Kjelder

## Bakgrunnsstoff
* Nettstaden til Samnanger sokneråd 
* Om Samnanger kyrkjelyd på nettstaden til Den norske kyrkja
* 
*
Kristofer Randers

**Ole Kristofer Randers** () var ein norsk diktar, kritikar og embetsmann. Randers er i dag særleg kjend for turboka *Sunnmøre*, eit verk som har kome i fem ulike utgåver sidan ho kom ut fyrste gongen i 1890.

Randers var son til ein lækjar, og soneson til Ole Randers. Han voks opp i Ålesund frå slutten av 1850-åra, der faren var distriktslækjar. Etter å ha utdanna seg til jurist i 1873, var han frå 1875 til 1914 tilsett, fyrst i Indredepartementet og sidan i Landbruksdepartementet.

I 1879 gav Randers ut den fyrste av fleire diktsamlingar. Lyrikaren Randers var mykje påverka av romantikarar som Johan Sebastian Welhaven og Andreas Munch. Både tematisk og i form braut dei med samtidas radikale litteratur, og vart heller lite påakta. Ein alt sterkare konservatisme og elitisme peika i same lei. Samlinga *Norsk Natur* frå 1887, med mange dikt stadfest til Sunnmøre og fjellheimen der, gjev til kjenne hans friskaste lyriske uttrykk.

Randers var frå 1870-åra ein ivrig fjellvandrar. I året 1890 kom han med *Søndmøre. Reisehaandbog*, eit verk skrive på oppdrag frå Aalesund-Søndmøre Turistforening. Boka, som seinare har fått tittelen *Sunnmøre*, har kome i fire reviderte og utvida utgåver; 1898, 1930, 1962 og 1989. Verket, kjend som «Randers-boka», var heilt opp til 1990-talet den sentrale boka for fjellturistar på Sunnmøre.

Ein statue av Randers, forma av Arnold Haukeland, vart reist på Rønneberghaugen i Ålesund i 1951. Då Rønneberghaugen vart sprengt vekk i fyrste halvdel av 1970-åra, vart statuen flytta inn mot bydelen Nørve, og langt seinare plassert på byfjellet Aksla.

## Kjelder
Marajó

**Marajó** er ei øy som ligg ved munninga av Amazonas i delstaten Pará i Brasil,  nord for byen Belém. Øya har eit areal på 40&nbsp;100&nbsp;km² med i kring 250&nbsp;000 ibuarar. Ho er 297 kilometer lang og 204 km brei. Det høgste punktet er 40 meter over havet.

Marajó er den største øya på jordkloten som er omgjeven av ferskvatn på alle kantar. Trass i at nordaustkysten av Marajó vender ut mot Atlanterhavet er elvestraumen i Amazonas så sterk at øya har ferskvatn også på den sida. Store delar av øya vert overflødde i regntida. 

Aust på øya minner vegetasjonen om savanne, der storfekjøt vert avla på store farmar. På øya er det elles store flokkar av temde vassbøflar. Vestdelen av øya er til dels dekt av skogar.

Arkeologiske undersøkingar har avdekt keramikk som e rekna til å vere om lag 3&nbsp;000 år gammal. Funna stammar truleg frå urfolkskulturar som var gått under før området vart kolonisert. 

## Kjelder


**Denne artikkelen bygger på «[[:de:Marajó|Marajó]]» frå ,  den 14. august 2013.*  
**Denne artikkelen bygger på «[[:sv:Marajó|Marajó]]» frå ,  den 14. august 2013.*
Agaseke

**Agaseke**, **agaseki** eller **igiseke** er ei mønstra korg med lok frå Rwanda og Burundi. Korga er eit særs fint handarbeid laga av kveilar av tørka plantemateriale i ulike fargar. Kveilane er sydd fast til ei spiralrame, og sett saman slik at dei dannar gjentakande geometriske mønster. 
Loket kan vera flatt eller traktforma, og vera mønstra som korga, eller einsfarga. Korga er eit nasjonalsymbol for Rwanda, og er avbilda i det rwandiske riksvåpenet.

Ein lagar gjerne igiseke av grasstrå, sisal, raffia eller bananblad. Fargen på korgene er tradisjonelt naturkvit med mønster av svart og/eller raudt. Svartfargen kom frå kokte bananblomar, medan røter og frø frå ein plante kalla *urukamgi* gav raudfarge. Frå 1930-talet byrja ein også ta i bruk industrielt produserte fargestoff. Ein har også teke i bruk nye materiale, som gjenvunne plastposar. 

Dei minste korgene kan vera rundt 5-10 cm både i høgd og diameter. Korgene blei gjevne som gåver, mellom anna ved bryllaup. Dei blei brukte til å pynta heimar og til å ha verdifulle saker i. 

Igiseke blei tradisjonelt laga av adelege tutsikvinner. Det var krevjande handverk som kravde mykje tid. Endringar i samfunnet, som mellom anna gav tutsiar ei mindre privilegert stilling, har ført til ein nedgang i heimeproduksjon av korger. I dag blir korger gjerne laga av profesjonelle korgmakarar.

## Bakgrunnsstoff

*Korger  ved rwanda-art.com
*Biletdøme frå Rwanda ved The Metropolitan Museum of Art.
*Biletdøme frå Rwanda ved The Metropolitan Museum of Art.

## Kjelder

*Biro, Yaëlle, Tutsi Basketry, *Heilbrunn Timeline of Art History*. New York: The Metropolitan Museum of Art, 2000–. (March 2011)
*Silvia Rugina, Rwanda’s iconic agaseke sisal baskets . Friday, May 31  2013.
*[Lidded Basket (Igiseke) Rwanda; Tutsi peoples (1978.412.327a,b)"], Heilbrunn Timeline of Art History. New York: The Metropolitan Museum of Art, 2000–.  (March 2011) 
*Lidded Basket, metmuseum.org
*Tutsi, Rwanda. Lidded Basket ("Agaseki" or "Ibeseke"). 1940, davidrumsey.com
Guns & Boys

**«Guns & Boys»** er ein song av Carina Dahl. Songen er skriven av Carina Dahl, Nanna Martorell og Hanne Sørvaag. 

## Eurovision
### Melodi Grand Prix 2011

Carina Dahl framførte «Guns & Boys», på engelsk, i den fyrste semifinalen i Melodi Grand Prix 2011, den norske uttakinga til Eurovision Song Contest 2011 i Düsseldorf i Tyskland. Bidraget gjekk ikkje vidare til finalen. Kva for plassering bidraget fekk er ikkje kjend, men det fekk ikkje representere Noreg.

## Kjelder
*
*
Antiloper

**Antiloper** er ei polyfyletisk gruppe av klauvdyr i oksefamilien (*[[Bovidae]]*) eller slirehorna drøvtyggjarar (*[[Cavicornia]]*) som omfattar rundt 90 hjorteliknande artar med slanke horn.
Namnet «antilope» kjem frå gresk *antholops* som tyder 'blomsterauge'.

Antiloper lever på grassletter i Afrika eller Eurasia. Den største arten er kjempeelgantilope (*Taurotragus derbianus*). Dei mindre artane er ofte raske, nokre kan nå 100 km i timen og tilhøyrer dei raskaste landdyra. 

Antiloper et for det meste gras og lauv.

## Nokre artar
* Hjorteantilope (*Antilope cervicapra*), også kalla svartbukk
* Elgantilope (*Taurotragus oryx*)
* Impala (*Aepyceros melampus*)
* Kob (*Kobus kob*)
* Nyala (*Tragelaphus angasii*)
* Prærieantilope, også kalla gaffelantilope og gaffelbukk (*Antilocapra americana*)
* Springbukk (*Antidorcas marsupialis*)
* Duiker (*Cephalophinae*)
* Kongeantilope (*Neotragus pygmaeus*)

## Andre grupper med antilope i namnet
* Antilopebukk (*Xylotrechus antilope*), bille
* Geiteantiloper (Caprinae)

## Sjå også
* Saola (*Pseudoryx nghetinhensis*), oksedyr i slekt med antiloper

## Bakgrunnsstoff
* San Diego Zoo. Med bilde.
* Elgantilope. Med bilde.

## Kjelder

*
**Denne artikkelen bygger på «[[:nb:Antilope|Antilope]]» frå ,  den 15. august 2013.*
20. serierunde i Tippeligaen 2013

**20. serierunde i Tippeligaen 2013** vert gjennomført med to kampar laurdag 17. august, fem kampar søndag 18. august og ein kamp måndag 19. august. 



## Fakta

## Kjelder
* fotball.no
22. serierunde i Tippeligaen 2013

**22. serierunde i Tippeligaen 2013** vert gjennomført med ein kamp fredag 30. august, to kampar laurdag 31. august og fem kampar søndag 1. september. 

 slo  2-1 på heimebane og rykte i frå i teten då  tapte borte mot .  slo  heile 7-0 på heimebane i det som var den største sigeren i Tippeligaen til då i denne sesongen.  slo  4-0 heime. 



## Fakta

## Kjelder
* fotball.no
21. serierunde i Tippeligaen 2013

**21. serierunde i Tippeligaen 2013** vert gjennomført med to kampar laurdag 24. august og seks kampar søndag 25. august. 



## Fakta

## Kjelder
* fotball.no
El Estrecho naturpark

**El Estrecho naturpark** (spansk *Parque Natural del Estrecho*) er eit verna naturområde i Andalusia i Spania som ligg på nordsida av Gibraltarsundet. «El Estrecho» tyder 'sundet'.

El Estrecho naturpark er det sørlegaste verneområdet i Europa. Han blei skipa i 2003. Parken ligg mellom Cabo de Gracia ved Bolonia i vest og Punta del Carnero  ved Algeciras i aust. Han dekkjer eit område på  189,1 km² (18,931 hektar).  

Parken ligg ved møtestaden mellom Atlanterhavet og Middelhavet, noko som gjev han eit særskilt havmiljø. Plasseringa mellom Afrika og Europa set han også på ruta til mange trekkfuglar.

El Estrecho har også fleire fortidsleivningar: Holemåleri frå steinalderen, ruinar etter den romerske byen Baelo Claudia, som dreiv med fiskesausproduksjon, og fleire vakttårn langs kysten.

## Kjelder

## Bakgrunnsstoff
Imigongo

**Imigongo** er ei form for biletkunst frå Rwanda. Dette er ei form for veggkunst som tradisjonelt blir måla med tørka kumøkk blanda med ulike naturfargar som raudt, kvitt, grått og svart. Tradisjonelle imigongomåleri har abstrakte mønster av geometriske former og spiralar. Nyare kunst kan også vera figurativ. 

Imigongo blei opphavleg måla på veggar inne i hus, men kan i dag også målast utanpå hus, på treplater, lerret og på keramikk. Måleria blir laga ved at ein skaper relieff av dei figurane ein ønsker med kumøkk. Etter at relieffet har tørka og blitt hard, måler ein med fargane ein ønsker. Målinga føregår i fleire omgangar etter at tidlegare lag eller fargar har tørka.

Imigongokunst skal ha blitt funnen opp i Kibungo (no Austprovinsen i Rwanda) av prins Kakira, son av kongen av Gisaka, tidleg på 1800-talet.
Det er likevel vanlegvis kvinner som lagar imikongobilete.

Naturlege lokale fargestoff brukte til imigongomåleri er raud oker frå jorda, kaolin som gjev kvitfarge og svart frå bananskal og saft frå aloe vera og *Solanum aculeastrum*. Desse fargane kan blandast slik at ein til dømes får den karakteristiske gråfargen.

Industrielle målingstypar har fortrengde mykje av den gamle målingsblandinga, og saman med folkemordet i Rwanda på 1990-talet var det fare for at tradisjonen skulle gå tapt. Ulike kooperativ, fleire av dei danna av enkjer, er blitt danna etter uroa for å vidareføra skikken og produsera imigongobilete for sal.

## Døme på imigongomønster

Imigongo traditional patterns (1).jpg
Imigongo traditional patterns (2).jpg
Imigongo traditional patterns (3).jpg
Imigongo traditional patterns (4).jpg
Imigongo traditional patterns (5).jpg
Imigongo traditional patterns (6).jpg
Imigongo traditional patterns (7).jpg
Imigongo traditional patterns (8).jpg
Imigongo traditional patterns (9).jpg
Imigongo traditional patterns (10).jpg


## Kjelder

*Art of Imigongo , access-rwanda-safaris.com
*Imigongo Art Co-op, worldconnect-us.org
*More about Imigongo", *John Pugh in Rwanda*, jpughinrwanda.blogspot.com.
*History of Imigongo, byose.com

## Bakgrunnsstoff

*Imigongo ved kodumuki.wordpress.com
*Imigongo Co-operative (cow dung art), blogg om opplæring i imigongomåleri, *John Pugh in Rwanda*.
*More about Imigongo, *John Pugh in Rwanda*.
*Imigongo painter, biletdøme ved marykkeown.com
23. serierunde i Tippeligaen 2013

**23. serierunde i Tippeligaen 2013** starta fredag 13. september klokka 19 med Aalesund mot Molde. Runden fortsette med to kampar laurdag 14. september. Sogndal mot Lillestrøm klokka 15.30, og Haugesund mot Viking klokken 18. Runden avslutta med fem kampar søndag 15. september. Strømsgodset mot Odd klokka 15.30, tre kamper klokken 18, og Tromsø mot Rosenborg klokken 19.

## Fakta

## Kjelder
* fotball.no
Small Things in Life/Hairy Fairies

**«Small Things in Life/Hairy Fairies»** er ein singel gjeven ut av det norske rockebandet Prudence i 1971. Dette var den første singelen med Johan Tangen og Terje Tysland i bandet.

## Innhald

# «Small Things in Life» (3:11)
# «Hairy Fairies» 

## Prudence

* Åge Aleksandersen – vokal, gitar
* Per Erik Wallum – fløyte, vokal
* Kjell Ove Riseth – bass 
* Kaare Skevik – trommer
* Johan Tangen – mandolin, gitar 
* Terje Tysland – gitarer, vokal  

## Kjelder

**Denne artikkelen bygger på «[[:nb:Small Things in Life/Hairy Fairies|Small Things in Life/Hairy Fairies]]» frå ,  den 15. august 2013.*
Into the Fire/Kom bli med til København

**«Into the Fire»/«Kom bli med til København»** er ein singel gjeven ut av Prudence i 1970. Singelen kom på den vesle Experience-etiketten i Mosjøen. A-sida er ein song av Deep Purple, og B-sida inneheld den einaste Åge Aleksandersen-låta på bokmål. Sistnemnde førte til ein viss reaksjon og vart mellom anna nekta spelt i NRK på grunn av omtale av narkotika («Kom bli med til København, der får du sikkert 200 gram»).

«Kom bli med til København» er seinare gjeve ut på samleplata *Sensurert*, som inneheld fleire norske songar som har blitt nekta spelt. «Into the Fire» er ikkje gjeve ut på album eller CD. 

## Innhald

#«Into the Fire» (Deep Purple)
#«Kom bli med til København» (Åge Aleksandersen)

## Medverkande
;Prudence
* Åge Aleksandersen – song, gitar
* Per Erik Wallum – fløyte, song
* Kjell Ove Riseth – bass 
* Jan Erik Moe – gitar
* Kaare Skevik – trommer 

## Kjelder

**Denne artikkelen bygger på «[[:nb:Into the Fire/Kom bli med til København|Into the Fire/Kom bli med til København]]» frå ,  den 15. august 2013.*  
 

## Bakgrunnsstoff
* Prudence Progrock.no 
* Youtube Prudence - Kom Bli Med Til København
What Man Has Made of Man/North in the Country

**«What Man Has Made of Man»/«North in the Country»** er ein singel gjeve ut av det norske rockebandet Prudence i 1972. Songane er henta frå debutalbumet *[[Tomorrow May Be Vanished]]*, som kom ut same året. 

## Sporliste

# «What Man Has Made of Man» (2:01)
# «North in the Country» (4:13)

## Medverkande
* Åge Aleksandersen – vokal, låtskrivar, gitar
* Per Erik Wallum – fløyte, kor, låtskrivar, vokal
* Terje Tysland – gitar, trekkspel, kor 
* Kaare Skevik – trommer 
* Johan Tangen – mandolin, gitar, kor 
* Kjell Ove Riseth – bass, kor 

## Kjelder

**Denne artikkelen bygger på «[[:nb:What Man Has Made of Man/North in the Country|What Man Has Made of Man/North in the Country]]» frå ,  den 15. august 2013.*
Drunk and Happy/Sitting Bull

**«Drunk and Happy»/«Sitting Bull»** er ein singel gjeve ut av det norske rockebandet Prudence i 1973. Songane er henta frå albumet *[[Drunk and Happy]]* som kom ut same året.

Musikkvideo var eit ukjent omgrep i Noreg i 1973, så det finst ikkje videoar nokre av singlane til Prudence, men denne låten vart filma på Ragnarock i Holmenkollen og er med i filmen og DVD-en frå festivalen.

## Innhald

# «Drunk and Happy» (3:13)
# «Sitting Bull» (3:52)

## Medverkande

* Åge Aleksandersen – vokal, låtskrivar, gitar
* Terje Tysland – trekkspel, gitar, låtskrivar, vokal
* Per Erik Wallum – fløyte, vokal
* Johan Tangen – mandolin, gitar, kor 
* Kjell Ove Riseth – bass, kor 
* Kaare Skevik – trommer

## Kjelder

**Denne artikkelen bygger på «[[:nb:Drunk and Happy/Sitting Bull|Drunk and Happy/Sitting Bull]]» frå ,  den 15. august 2013.*
Bells Ringing/Bilbo and Frodo

**«Bells Ringing»/«Bilbo and Frodo»** er ein singel gjeven ut av det norske rockebandet Prudence i 1974. Dette var den siste produksjon med Kjell Ove Riseth på bass. B-sida var ikkje med på albumet *[[No. 3 av Prudence|No. 3]]*, men kom med på samlealbumet *[[Det det va]]* i 2005. 

## Innhald

# «Bells Ringing» (5:34)
# «Bilbo and Frodo» (4:12)

## Prudence

* Åge Aleksandersen – vokal, gitar 
* Per Erik Wallum – fløyte, vokal
* Terje Tysland – gitarer, kor 
* Johan Tangen – mandolin, kor, gitar 
* Kaare Skevik – trommer 
* Kjell Ove Riseth – bass, kor 

## Kjelder

**Denne artikkelen bygger på «[[:nb:Bells Ringing/Bilbo and Frodo|Bells Ringing/Bilbo and Frodo]]» frå ,  den 15. august 2013.*
Æ e trønder æ

**«Æ e trønder æ»** er ein song av Prudence og den siste singelen dei gav ut. Singelen kom ut i 1975. Både songen og B-sida, «Sommern på landet», var henta frå albumet *[[Takk te dokk]]*. Songen er ei sarkastisk oppramsing av trønder-klisjéar, som har blitt ein av dei mest kjende Prudence-låtane. 

## Innhald
# «Æ e trønder æ» (Aleksandersen)
# «Sommern på landet» (Wallum)

## Medverkande
* Åge Aleksandersen – vokal, gitar
* Per Erik Wallum – vokal, fløyte 
* Terje Tysland – vokal, gitar trekkspel, piano
* Kaare Skevik – trommer
* Jan Devik – bass, kor 
* Johan Tangen – mandolin, gitar, kor

## Kjelder

**Denne artikkelen bygger på «[[:nb:Æ e Trønder Æ/Sommern på Landet|Æ e Trønder Æ/Sommern på Landet]]» frå ,  den 15. august 2013.*  
 

## Bakgrunnsstoff
* Prudence Progrock.no 
* Youtube Prudence - Æ e Trønder Æ live 11.11.11
Tomorrow May Be Vanished

***Tomorrow May Be Vanished*** er det debutalbumet til den norske rockegruppa Prudence. Albumet kom ut i 1972. Den fulle tittelen er *Tomorrow May Be Vanished <small>Victoria "Så Bærre Pass Dæ!"</small>*

Det låg femten veker på den norske albumlista i 1972 og 1973 med ein 14. plass som beste plassering.

## Innhald

## Medverkande
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspel , vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass

## Kjelder

**Denne artikkelen bygger på «[[:nb:Tomorrow May Be Vanished|Tomorrow May Be Vanished]]» frå ,  den 15. august 2013.* 
*** oppgav desse kjeldene:*


## Bakgrunnsstoff
* Prudence Progrock.no
14 Pages

**«14 pages»** er ein norsk song gjeve ut av Prudence hausten 1972. 

Songen er skriven av Åge Aleksandersen, som var vokalist i gruppa, for sonen Tom Aleksandersen. Igjennom karrieren til Prudence var denne låten ein av dei største hittane til bandet. Songen vart gjeven ut på musikkalbumet *[[Tomorrow May Be Vanished]]* som kom ut hausten 1972.

## Medverkande
* Åge Aleksandersen – vokalist, gitar, låtskrivar
* Per Erik Wallum – fløyte, song
* Johan Tangen – mandolin 
* Terje Tysland – trekkspel
* Kaare Skevik – trommer
* Kjell Ove Riseth – bass

## Produsent
* Johnny Sareussen
Jan Erik Moe

**Jan Erik Moe** () er ein norsk blues-musikar og gitarist. Han er medlem i Jolly Jumper & Big Moe saman med Kjell Inge Brovoll, som har gjeve ut fire plater. I 1970-åra spelte han ein periode i Prudence, saman med mellom andre Åge Aleksandersen.

## Tidlegare band

* Crowd Sect (1965–1967)
* Milorg Blues Band (1967–1970)
* Prudence (1970)
* Big Shot (1972–197?)
* Pifs Bluesband (1978–19??, 2008)
* Bluesbusters (19??–????)

## Diskografi
### Jolly Jumper & Big Moe-album

**[[Searching the Desert for the Blues]]* (1999)
**[[Bootleggers Blues]]* (2001)
**[[Rooster Soup]]* (2004)
**[[Welcome to Jimbo Jambo Land]]* (2010)
### Andre utgjevingar
* Prudence: *[[Into the Fire/Kom bli med til København]]* (1970)
* *[[Sensurert - 15 sensurerte låter 1966-1996]]* (1996)

## Kjelder

**Denne artikkelen bygger på «[[:nb:Jan Erik Moe|Jan Erik Moe]]» frå ,  den 15. august 2013.*
My New Day/The Sky Gets Blue

**«My New Day»/«The Sky Gets Blue»** er den tredje og siste singelen Prudence spelte inn i studioet til Nils Øybakken i 1971. Singelen kom ut på Øybakken sitt Experience Records, og etter dette fekk Prudence platekontrakt med Polydor. 

## Innhald

# «My New Day»
# «The Sky Gets Blue» 

## Prudence

* Åge Aleksandersen – vokal, gitar
* Per Erik Wallum – fløyte, vokal
* Terje Tysland – gitarar, kor 
* Kjell Ove Riseth – bass, kor 
* Johan Tangen – gitar, mandolin 
* Kaare Skevik – trommer 

## Kjelder

**Denne artikkelen bygger på «[[:nb:My New Day/The Sky Gets Blue|My New Day/The Sky Gets Blue]]» frå ,  den 15. august 2013.*
Christian Olsson

**John Christian Bert Olsson** () er ein svensk, tidlegare friidrettsutøvar frå Göteborg som spesialiserte seg i tresteghopp. Han vart både olympisk meister, verdsmeister og to gongar europameister. Olsson vart svensk meister i tresteghopp fem gongar og ein gong i lengdehopp. 

## Aktiv
Olsson byrja som høgdehoppar. Han vart junior-europameister i øvinga i 1999, i tillegg fekk han sølv i tresteg-tevlinga i same meisterskapen. Sesongane 1999-2001 tok han medaljar i høgdehopp i den svenske senior-meisterskapen, i 2000 vart han svensk meister i tresteghopp for fyrste gong.

Det store gjennombrotet fekk Olsson i 2001 då han under verdsmeisterskapen i Edmonton for fyrste gong hoppa over 17 metter i tresteg og kom på sølvplassen, gullet tok Jonathan Edwards frå Storbritannia. Året etter slo han Edwards for fyrste gong og vart europameister i øvinga i München. I 2003 vart han suveren verdsmeister i Saint-Denis. 

Vinteren 2004 sette Olsson verdsrekord innandørs med 17,83 m, då han vann hall-verdsmeisterskapen i Budapest. Under OL i Athen sigra han trestegfinalen på ny svensk rekord; 17,79 m, eit resultat som vart hans endeleg personlege rekord. Den 12. september vann han avslutningstevlinga i den såkalla «Golden League» og kunne dele gullpotten på 1 million US-dollar med Tonique William-Darling frå Bahamas, etter å ha vunne samtlege seks tevlingar i turneringa.

I 2005 var han skadd og deltok ikkje i VM, men året etter tok han sin andre EM-tittel i heimbyen Göteborg. Frå 2007-sesongen gjekk Olsson mykje skadd, og tevla berre i korte periodar. Han sleit også med å prestere på same nivå som han hadde gjort i sine beste sesongar. 

Olsson vann trestegtevlinga i fem svensk meisterskap; 2000, 2001, 2003, 2009 og 2011. I 2006 vart han svensk meister i lengdehopp. Han noterte seg for fylgjande personlege rekordar; høgdehopp 2,24 m (2002), lengdehopp 7,69 m (2002) og tresteghopp 17,79 m (2004). Våren 2012 gjorde han kjent at han hadde lagt opp som friidrettsutøvar.

### Medaljar og plasseringar i internasjonale meisterskap
*VM 2001 i Edmonton: Sølvmedalje – 17,47 m, bakom Jonathan Edwards (17,92 m) 
*EM 2002 i München: Gullmedalje – 17,53 m, framom Charles Friedek (17,33 m)
*VM i 2003 i Paris: Gullmedalje – 17,72 m, framom Yoandri Betanzos (17,28 m)
*OL 2004 i Athen: Gullmedalje – 17,79 m, framom Marian Oprea (17,55 m)
*EM 2006 i Göteborg: Gullmedalje – 17,67 m, framom Nathan Douglas frå Stobritannia (17,21 m)
*VM 2011 i Daegu: Nr 6 – 17,23 m

## Kjelder

**Denne artikkelen bygger på «[[:de:Christian Olsson|Christian Olsson]]» frå ,  den 15. august 2013.*  
 

**Denne artikkelen bygger på «[[:sv:Christian Olsson|Christian Olsson]]» frå ,  den 15. august 2013.*  
 

## Bakgrunnsstoff
* 
*
Takk te dokk

***Takk te dokk*** er det fjerde og siste studioalbumet av den norske gruppa Prudence. Albumet kom ut i 1975. *Takk te dokk* er det einaste albumet til Prudence med norske tekstar.

Bandet fekk Spellemannprisen 1975 i klassen pop for albumet.

## Innhald

## Medverkande
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspel , piano, vokalist
*Kaare Skevik jr. – trommer
*Johan Tangen – mandolin, congas
*Jan Devik – bass, gitar, vokalist

;Andre
*Terje Adde – vibrafon på «Instrumental»
* teknikar – Rune Nordal

## Kjelder

**Denne artikkelen bygger på «[[:nb:Takk te dokk|Takk te dokk]]» frå ,  den 15. august 2013.*  
 

## Bakgrunnsstoff
* Prudence Progrock.no
11/12-75

***11/12-75*** er eit konsertalbum av den norske rockegruppa Prudence. Opptaket er frå den legendariske avskjedskonserten på Studentersamfundet i Trondhjem i desember 1975. Eit dobbeltalbum vart gjeve ut i 1976.

## Innhald

## Medverkande
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspel , piano, vokalist
*Kaare Skevik jr. – trommer
*Johan Tangen – mandolin, congas
*Jan Devik – bass, gitar, vokalist
** Teknikar – Rune Nordal
** Medprodusent – Kaare Skevik jr. & Åge Aleksandersen

## Bakgrunnsstoff
* Prudence Progrock.no
The Legendary Prudence Tapes, vol.1

***The Legendary Prudence Tapes, vol. 1*** er eit musikkalbum av Prudence som kom ut i 1992, eitt og eitt halvt år etter Per Erik Wallum gjekk bort. Albumet inneheld innspelingar som ikkje tidlegare var gjeve ut, innspelt i studioet Experience i Mosjøen. Plata syner Prudence slik bandet var før det første albumet kom ut. «Vol. 1» referer til eit planlagt vol. 2, som skulle inneheld dei tre første singlane til bandet og songar frå ein demo som aldri kom ut med fem låtar som enda opp på debutalbum. Desse songane vart òg spelte inn i Experience, men denne plata kom aldri ut. 

## Innhald

;Side ein
# «Travelin' Band» (John Fogerty) 
# «Can't Fail Blues» (Adrian Henry)
# «Rollin' Man» (Peter Green)
# «Community» (Aleksandersen)
# «North in the Country» (Wallum)
;Side to
# «Forever Free» (Wallum)
# «Searching» (Aleksandersen/Hakkvåg)
# «Jet Set Member» (Aleksandersen)
# «My New Day» (Aleksandersen)
# «What Man Has Made of Man» (Aleksandersen)
# «Studio Jam» (Prudence)

## Medverkande
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspel , vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass
*Per Formo – gitar
*William Hakkvåg – gitar, vokalist

## Bakgrunnsstoff
* Prudence Progrock.no
Det det va

***Det det va*** er eit samlealbum av Prudence med songar spelte inn i perioden 1972 til 1975. Albumet kom ut i 2005.

## Innhald

# «Mild Grey Fog»
# «Tomorrow May Be Vanished»
# «14 Pages»
# «What Man Has Made of Man»
# «Oh, Grandpa»
# «Elsie Olivia»
# «Poor Annabelle»
# «Drunk and Happy»
# «Sawmill»
# «I Hope We Never Get Too Serious About the Music So This Is a Joke»
# «Sailor Song»
# «Freezing»
# «Bells Ringing»
# «Bilbo and Frodo»
# «Kom igjæn kara»
# «På botne e vi ganske lik»
# «Æ e trønder æ»
# «Takk te dokk»

## Medverkande
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspel , vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass
*Jan Devik – bass, gitar, vokalist

## Kjelder

**Denne artikkelen bygger på «[[:nb:Det det va|Det det va]]» frå ,  den 15. august 2013.*  
 

## Bakgrunnsstoff
* Prudence Progrock.no
If Only Yesterday Could Be Today, Greatest Hits

***If Only Yesterday Could Be Today, Greatest Hits*** er eit samlealbum av Prudence som består av tidlegare songar frå perioden 1972 til 1974. Albumet kom ut i 1976.

## Innhald
;Side ein
# «What Man Has Made of Man» (Aleksandersen)
# «Drunk and Happy» (Tysland)
# «Sailor Song» (Wallum)
# «Elsie Olivia» (Wallum)
# «North in the Country» (Wallum)
# «14 Pages» (Aleksandersen)
;Side to
# «Delbert» (Aleksandersen)
# «Lost in the Forest» (Aleksandersen)
# «Sawmill» (Aleksandersen)
# «Freezing» (Wallum)
# «Sitting Bull» (Aleksandersen)

## Medverkande
;Prudence
*Åge Aleksandersen – gitar, vokalist
*Per Erik Wallum – fløyte, vokalist
*Terje Tysland – gitar, trekkspel , vokalist
*Kaare Skevik jr. – trommer
*Johan Tangen – mandolin, congas
*Kjell Ove Riseth – bass

## Kjelder

**Denne artikkelen bygger på «[[:nb:If Only Yesterday Could Be Today, Greatest Hits|If Only Yesterday Could Be Today, Greatest Hits]]» frå ,  den 15. august 2013.*

## Bakgrunnsstoff
* Prudence Progrock.no
Dagfiol

**Dagfiol** eller **fruefiol** (*Hesperis matronalis*) er ein blomsterplante i krossblomfamilien. Han kan nå ei høgd på 40-100 cm og er kjenneteikna av klasar av lilla, rosa eller kvite blomar som har ei god, fiolaktig lukt. Dagfiol kan vera to- eller fleirårig. Planten er brukt som medisin, mat og prydplante. Han veks vilt eller forvilla i store delar av Eurasia og Nord-Amerika. Planten har ei blomstringstid frå juni til august i Norden.

Ein reknar med at dagfiol blei innført til Noreg etter 1800. Planten kom til Nord-Amerika på 1600-talet. Han er rekna som invasiv art eller ugras i Canada og i dei amerikanske delstatane Colorado, Connecticut og Massachusetts, som har reglar mot planting og spreiing.

Dagfiol er mellom anna kjend som *nattviol* på svensk. Dette og det vitskaplege namnet *Hesperis* (frå gresk for 'kveld') viser til at angen av blomen særleg er sterk om kvelden og natta. *Matronalis* kjem frå latinsk *matrona* som tyder 'husfrue'. I tillegg til norsk fruefiol er planten også kjend som mellom anna *dame’s violet, dames-wort, dame’s gilliflower* og *mother-of-the-evening * på engelsk og *julienne des dames* eller *giroflée des dames* på fransk.


Ab plant 1840.jpg|Dagfiol 
Dame's Rocket2.jpg|Nærbilde av blom 
Hesperis matronalis variation 001.JPG|Fargevariasjon 
Gardenology.org-IMG 2785 rbgs11jan.jpg|Blad 


## Kjelder

*Dagfiol, Urtekildens planteleksikon
*Hesperis matronalis L., Den virtuella floran
*Dagfiol (Hesperis matronalis), gaia.cxr.no
*Julienne des dames, plantesenvahissantes.org

## Bakgrunnsstoff
*
Dzjamolidin Abduzjaparov

**Dzjamolidin Abduzjaparov** () er ein usbekisk tidlegare landevegssyklist som har vunne poengtevlinga i alle dei tre store etapperitta. Han var illgjeten for villmannspurting, noko som gav han kallenamnet *The Tashkent Terror* og fleire bisnelege koltsyklingar.

## Kjelder
* Oppføringa på Djamolidine Abduzhaparov i Cyclingarchives.com
*
Out of Control

**Out of Control** kan visa til: 

* «Out of Control», song av The Rolling Stones
* «Out of Control», song av Sákis Rouvás
Henning Rivedal

**Henning Leiv Rivedal** () er ein forfattar, journalist og kulturpersonlegdom busett på Hermansverk. Han er sentral i Leikanger Mannskor sin årlege Palmerevy og er leiar i Leikanger Mållag. Rivedal var fjernsynsmann i 60- og 70-åra, og er kjend frå Barne-TV og sportssendingar i NRK. I 1979 vart han tildelt Kringkastingsprisen. Han var redaktør i det lokalhistoriske tidsskriftet Systrendingen frå starten i 1993 til 2011.

Henning Rivedal gjekk på Firda Gymnas på Sandane frå 1962 til 1965. Rivedal blei landskjent då han i lag med Bergljot Engeset leia dei første episodane av Barne-TV-programmet Lekestue (1971).

Rivedal var programsekretær i Sportsrevyen i NRK, der han i 1972 vart den første som leia sendingene på nynorsk.  Han arbeidde i NRK sentralt og på distriktskontoret for NRK Sogn og Fjordane (1971-83), var kultursjef i Naustdal kommune og skodespelar ved Sogn og Fjordane Teater (blant anna som Olav Haraldson i Bømlo-spelet, 1986), frilansjournalist og informasjonssjef i Sogn og Fjordane fylkeskommune frå 2001 til 2011.

Henning Rivedal har skreve fleire bøker og artiklar innan lokalhistorie, mattradisjonar og sport. Han var også redaktør i *Årboka : Sogn og Fjordane* i perioden 1993-2008.

Rivedal hoppa 7,10 i lengdehopp (Byrkjelo, 11. juli 1970) for Askvoll og har ei god plassering på adelskalendaren.

## Bibliografi
### Bøker
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### I bøker - eit utval
* 
*

### I tidsskrift - eit utval
* Lokalhistoriske artiklar Sogn og Fjordane

## Utmerkingar
*Kringkastingsprisen
*Æresmedlem Leikanger mannskor 

## Kjelder
* Lekestue - Christins mimreside - Barne TV
* 
* 

### Referansar

## Bakgrunnsstoff
* 

* Om Henning Rivedal i Lokalhistoriske artiklar Sogn og Fjordane
Out of Control av Sákis Rouvás

**«Out of Control»** (engelsk for *Ute av kontroll*) eller **«Tha trelathó (Out of Control)»** (gresk Θα τρελαθώ) er ein song av den greske songaren Sákis Rouvás. Songen er skriven av Dimítris Kontópoulos og Aleksándra Zákka. 11. april 2009 var songen teken med på nyutgjevinga av albumet *[[Írthes av Sákis Rouvás|Írthes]]*, *This Is Our Night*, og seinare same år vart songen òg teken med på EPen *[[EPen Spáse to khróno|Spáse to khróno]]*. Både *This Is Our Night* og *Spáse to khróno* inneheld ein gresk og ein engelsk versjon av songen.

15. juli 2008 vart Sákis Rouvás vald internt av Ellinikí Radiofonía Tileórasi til å representere Hellas i Eurovision Song Contest 2009 i Moskva i Russland. I den nasjonale uttakinga framførte Róuvas tre songer, mellom dei «Out of Control», på engelsk. «Out of Control» fekk ni prosent av røystane og enda på tredje- og sisteplass.

## Kjelder

**Denne artikkelen bygger på «[[:en:Greece in the Eurovision Song Contest 2009|Greece in the Eurovision Song Contest 2009]]» frå ,  den 16. august 2013.*  
**Denne artikkelen bygger på «[[:en:Irthes|Irthes]]» frå ,  den 16. august 2013.*  
**Denne artikkelen bygger på «[[:en:Spase To Hrono|Spase To Hrono]]» frå ,  den 16. august 2013.*